
- ODLUKA O IZBORU NAJPOVOLJNIJEG PONUĐAČA –
· OTVORENI POSTUPAK - 
Broj: 05-04- 178-12/26
Datum: 13.08.2026. godine

Na osnovu člana 64. stav 1. tačka b) i člana 70. stava 1., 3. i 6. Zakona o javnim nabavkama Bosne i Hercegovine („Sl. glasnik BiH“, broj 39/14, 59/22,50/24), Pravilnika o javnim nabavkama roba, usluga i radova JU Direkcija regionalnih cesta TK, na Preporuku Komisije iznesene u zapisniku, broj: 05-04-178-11/26 od 12.08.2026. godine, u postupku javne nabavke radova na sanaciji lokalnih i nekategorisanih cesta na području Grada Gračanica i opštine Doboj Istok (3 LOT-a), direktor JU Direkcija regionalnih cesta TK je donio

ODLUKU
 o izboru najpovoljnijih ponuđača za izvođenje radova na sanaciji lokalnih i nekategorisanih cesta na području  Grada Gračanica i opštine Doboj Istok (3 LOT-a) 

Član 1.

Prihvata se Preporuka Komisije za javne nabavke iznesena u Zapisniku, broj:  05-04-178-11/26 od 12.08.2026. godine i ugovori za javnu nabavku radova na sanaciji lokalnih i nekategorisanih cesta na području  Grada Gračanica i opštine Doboj Istok (3 LOT-a), dodijeljuju se po LOT-ovima kako slijedi:

LOT 1 -    ponuđaču d.o.o. Roading Gračanica  i istom ponuđaču se dodijeljuje ugovor za izvođenje  radova na rehabilitaciji i sanaciji lokalne ceste u naselju Brdo, MZ Rašljeva, Grad Gračanica, L=375,00 m, za ponuđenu cijenu od 83.407,50 KM bez PDV-a.
LOT 2 - ponuđaču d.o.o. Roading Gračanica  i istom ponuđaču se dodijeljuje ugovor za izvođenje radova na rehabilitaciji dijela ulice Bosanskih kraljeva Grad Gračanica, L=200,00 m, za ponuđenu cijenu od 336.664,21 KM bez PDV-a.

LOT 3 - ponuđaču d.o.o. Rial šped Doboj Istok i istom ponuđaču se dodijeljuje ugovor za izvođenje radova na rehabilitaciji lokalne cestovne mreže, dionica Arapovača, MZ Brijesnica Velika, L=445,00 m, za ponuđenu cijenu od 193.618,13 KM bez PDV-a.

Sa izabranim ponuđačima će se sklopiti ugovori.
Član 2.
Ugovori će se potpisati sa izabranim ponuđačima po proteku roka od 15 dana, računajući od dana od kada su svi ponuđači obaviješteni o izboru najpovoljnije ponude.

Član 3.
Ova odluka objavit će se na web-stranici www.judctk.ba, istovremeno s upućivanjem ponuđačima koji su sudjelovali u postupku javne nabavke, u skladu sa članom 70. stav (6) Zakona o javnim nabavkama Bosne i Hercegovine.
Član 4.
Ova odluka stupa na snagu danom donošenja i dostavlja se svim ponuđačima koji su sudjelovali u postupku javne nabavke, u skladu sa članom 71. stav (2) Zakona o javnim nabavkama Bosne i Hercegovine. 
O b r a z l o ž e nj e
Postupak javne nabavke pokrenut je Odlukom o pokretanju postupka javne nabavke broj: 05-04-178/26 od 22.07.2026. godine. Javna nabavka je provedena otvorenim postupkom. Procijenjena vrijednost javne nabavke bez PDV-a iznosila je  619.821,10 KM. 
Procijenjena vrijednost po LOT-ovima:
LOT 1 - 85.470,20 KM bez PDV-a
LOT 2-  340.368,50 KM bez PDV-a
LOT 3 – 193.982,40 KM bez PDV-a
Obavještenje o nabavci broj 997-1-3-58-3-74/26 od 22.07.2026. godine, Službeni glasnik BiH, broj: 52/26, 

Komisija za javnu nabavku imenovana Rješenjem broj: 05-04-178-5/26 od 10.08.2026. godine, dostavila je  Zapisnik o radu Komisije sa Preporukom o izboru najpovoljnijeg ponuđača broj: 05-04-178-11/26 od 12.08.2026. godine, u postupku javne nabavke radova na sanaciji lokalnih i nekategorisanih cesta na području  Grada Gračanica i opštine Doboj Istok (3 LOT-a).
U postupku po Zapisniku o radu utvrđeno je da je Komisija za javnu nabavku blagovremeno i pravilno izvršila otvaranje ponuda i ocjenu prispjelih ponuda, o čemu je sačinila odgovarajuće zapisnike, u kojima je utvrđeno sljedeće: 
LOT 1 – Nabavka radova na rehabilitaciji i sanaciji lokalne ceste u naselju Brdo, MZ Rašljeva, Grad Gračanica, L=375,00 m,
· da je ukupan broj pristiglih ponuda 2; 
· da su blagovremeno zaprimljene 2 ponude;
· nije bilo neblagovremeno zaprimjenih ponuda.

LOT 2 - Nabavka radova na rehabilitaciji dijela ulice Bosanskih kraljeva Grad Gračanica, L=200,00 m,
· da je ukupan broj pristiglih ponuda 2; 
· da su blagovremeno zaprimljene 2 ponude;
· nije bilo neblagovremeno zaprimjenih ponuda.

LOT 3 – Nabavka radova na rehabilitaciji lokalne cestovne mreže, dionica Arapovača, MZ Brijesnica Velika, L=445,00 m,
· da je ukupan broj pristiglih ponuda 2; 
· da su blagovremeno zaprimljene 2 ponude;
· nije bilo neblagovremeno zaprimjenih ponuda.


Nakon izvršenog otvaranja ponuda komisija je pristupila analizi dokumentacije priložene uz ponude u smislu provjere njihove validnosti obzirom na iskazane zahtjeve ugovornog organa u tenderskoj dokumentaciji, odnosno vrednovanju ponuda, a u skladu sa procedurama i pravilima utvrđenim tenderskom dokumentacijom i Zakonom o javnim nabavkama BiH, odnosno pripadajućim podzakonskim aktima.

Tom prilikom, Komisija je utvrdila sljedeće:

Ponude ponuđača d.o.o. Roading Gračanica i d.o.o. Rial šped Doboj Istok su prihvatljive u pravnom, tehničkom i ekonomskom smislu i ispunjavaju zahtjeve ugovornog organa navedene u tenderskoj dokumentaciji, za predmetnu javnu nabavku.

[bookmark: _GoBack]Ponuđač konzorcij HS BAUKOP doo Gračanica i Geokop Derventa je, kao dokaz da posjeduje asfaltnu bazu ili da ima mogućnost korištenja usluga i roba asfaltne baze, koja se od mjesta izvođenja radova nalazi na maksimalnoj udaljenosti od 70 km Ili 100 km ukoliko se prevoz vrši vozilom sa termokesonom ..., što je uslov kvalifikacije tražen tenderskom dokumentacijom u dijelu zadovoljavanja tehničko-profesionalne sposobnosti pod tačkom b), u ponudi dostavio upotrebnu dozvolu izdatu od Rudarsko-tehnološkog zavoda doo Prijedor (zaštita na radu), te certifikat da bitumenske mješavine ispunjavaju standard, certifikat izdat od strane Centra za projektovanje i konsalting doo Banja Luka, iako je tenderskom dokumentacijom jasno naveno da Upotrebna dozvola koju izdaju institucije za ispitivanje zaštite na radu, za ugovorni organ nije prihvatljiv dokaz. U tenderskoj dokumentaciji je jasno navedeno da je za ugovorni organ, u smislu zadovoljavanja predmetnog uslova,  prihvatljiv dokaz Rješenje o upotrebnoj dozvoli za asfaltnu bazu izdato od nadležnog organa, te je ponuda ponuđača konzorcij HS BAUKOP doo Gračanica i Geokop Derventa odbijena kao neprihvatljiva jer ne ispunjava kriterije za kvalifikaciju, u skladu sa članom 2. Zakona o javnim nabavkama.

U postupku donošenja ove odluke, posebno su cijenjene činjenice da je Komisija, pravilno i potpuno, izvršila ocjenu kvalificiranosti ponuđača te ocjenu prispjelih ponuda, u skladu sa kriterijima iz tenderske dokumentacije. U postupku ocjene provedenog postupka, rukovodilac ugovornog organa nije našao razloge, nepravilnosti niti propuste u radu koji bi eventualno bili osnov za neprihvaćanje preporuke Komisije za javne nabavke.
Naime, u postupku je ocijenjeno da je Komisija u svemu pravilno postupila te da je izbor najpovoljnijeg ponuđača izvršen u skladu sa Zakonom o javnim nabavkama Bosne i Hercegovine, podzakonskim aktima, internim aktima i tenderskim dokumentom. 

Uvidom u priloženu dokumentaciju, nesporno je da je izabrani ponuđač najbolje ocijenjen zbog utvrđenog kriterija najniže cijene, kako slijedi:



LOT 1 – Nabavka radova na rehabilitaciji i sanaciji lokalne ceste u naselju Brdo, MZ Rašljeva, Grad Gračanica, L=375,00 m

	R.br.
	Naziv ponuđača
	Cijena bez PDV-a
	Broj bodova

	1.
	d.o.o. Roading Gračanica  
	83.407,50
	100



LOT 2 - Nabavka radova na rehabilitaciji dijela ulice Bosanskih kraljeva Grad Gračanica, L=200,00 m

	R.br.
	Naziv ponuđača
	Cijena bez PDV-a
	Broj bodova

	
1.
	d.o.o. Roading Gračanica  
	336.664,21
	100



LOT 3 – Nabavka radova na rehabilitaciji lokalne cestovne mreže, dionica Arapovača, MZ Brijesnica Velika, L=445,00 m

	R.br.
	Naziv ponuđača
	Cijena bez PDV-a
	Broj bodova

	1.
	d.o.o. Rial šped Doboj Istok
	193.618,13
	100



Tokom postupka pregleda i ocjene ponuda nije traženo pojašnjenje neprirodno niske cijene u skladu sa članom 66. Zakona.
Iz navedenih razloga, primjenom člana 64. stav 1. Zakona o javnim nabavkama Bosne i Hercegovine, odlučeno je kao u dispozitivu. 

POUKA O PRAVNOM LIJEKU 
Protiv ove odluke može se izjaviti žalba Uredu za razmatranje žalbi, putem Ugovornog organa, najkasnije u roku od 10 (deset) dana od dana prijema ove odluke.

                                                                                                         DIREKTOR:
                                                                                                _______________________
                                                                                                         Zijad Omerčić
 

Dostaviti:
- Ponuđačima koji su učestvovali u javnoj nabavci
- evidencija
- arhiva 

